Եվ եթե վաղը Նիկոլ Փաշինյանը դիմի սփյուռքին՝ կոչ անելով ներդրումներ անել հայրենիքում՝ սփյուռքի մեր հայրենակիցները կունենան բարոյական իրավունք՝ անտեսելու այդ կոչը, ինչպես որ իրենց և իրենց խնդիրներն են այսօր անտեսվում Փաշինյանի նախարարի կողմից: Թերևս երիտասարդ նախարարին թվում է, որ իր աշխատասենյակում նստած, Սկայպի միջոցով ամիսը մեկ անգամ կես ժամ զրուցելով սփյուռքի ներկայացուցիչների հետ՝ նա այդպիսով լուծում է վերջիններիս խնդիրները: Խնդիրներ, որոնց մասին նախարարը մեծ հաշվով տեղյակ էլ չէ, հակառակ դեպքում՝ փոքր-ինչ ավելի ջանասիրաբար կկատարեր իրեն վստահված աշխատանքը: Եթե պետությունն այսօր ի վիճակի չէ նյութական-տեխնիկական օժանդակություն ցուցաբերել սփյուռքի համայնքներին, ապա բարոյական աջակցությանը, ուշադրության ցուցաբերմանը առնվազն ունակ են, ավելին՝ պարտավոր են այն ցուցաբերել...